U-I-13/91
Datum: 1992-03-12T00:00:00.000+01:00
ecli: ECLI:SI:USRS:1992:U.I.13.91
vrsta: akt podjetja oz. družbe
zadeva: ocena ustavnosti in zakonitosti predpisov in drugih splošnih aktov
objavljeno: OdlUS I, 15 | 12.03.1992
dokument: US15539
akt: Statutarni sklep Sveta RTV Slovenija z dne 15/1-1991 (Informator RTV Slovenija, št. 1/91, z dne 21/1-1991)
resitev: ustavitev
izrek: Postopek za oceno ustavnosti in zakonitosti izpodbijanega statutarnega sklepa se ustavi.
stavek: Ustavno sodišče ni pristojno ocenjevati splošnih aktov, ki niso bili izdani za izvrševanje javnih pooblastil.
odlocitev: sklep
geslo: Določanje vodilnih del in nalog v radiodifuzni organizaciji in pogojev za njihovo zasedbo.

Objava in veljavnost statutarnega sklepa.

Pristojnost sveta RTV za sprejemanje statutarnega sklepa.

Nepristojnost ustavnega sodišča za oceno zakonitosti splošnega akta, ki ni izvrševanje javnega pooblastila.

Nepristojnost ustavnega sodišča za oceno javnega razpisa za vodilne delavce.
podlaga: Ustava 1991, 5. al. 1. odst. 160. čl.

Zakon o postopku pred Ustavnim sodiščem SR Slovenije (ZUSS), 1. al. 2. odst. 25. čl.
vlagatelj: DO RTV Slovenija - TOZD Televizija Slovenija
datum_vloge: 1991-02-14T23:00:00.000Z
datum_odlocitve: 1992-03-11T23:00:00.000Z

# U-I-13/91 - 14

12/3-1992

S K L E P

Ustavno sodišče je v postopku za oceno ustavnosti in zakonitosti statutarnega sklepa Sveta RTV Slovenija, začetem s predlogom TOZD Televizija Slovenija, ki jo zastopa odvetnik Franc Skodlar iz Radovljice, na seji dne 12/3-1992

---

s k l e n i l o :

---

Postopek za oceno ustavnosti in zakonitosti statutarnega sklepa Sveta RTV Slovenija z dne 15/1-1991, objavljenega v Informatorju RTV Slovenija, št. 1/91, se ustavi.

---

## O b r a z l o ž i t e v

Z vložitvijo predloga TOZD Televizije Slovenija dne 15/2-1991 je bil začet postopek za oceno ustavnosti in zakonitosti v izreku tega sklepa navedenega statutarnega sklepa.

Z razglasitvijo ustave Republike Slovenije dne 23/12-1991 so bile spremenjene pristojnosti ustavnega sodišča. Po določbi 5. alinee prvega odstavka 160. člena ustave ustavno sodišče odloča o skladnosti splošnih aktov z ustavo, zakoni in podzakonskimi predpisi, če so izdani za izvrševanje javnih pooblastil.

Ustavno sodišče je ugotovilo, da je Svet RTV Slovenija sprejel izpodbijani statutarni sklep na podlagi 2. člena zakona o spremembah in dopolnitvah zakona o RTV Slovenija (Uradni list RS, št. 43/90) kot splošni akt, ki ni izdan za izvrševanje javnih pooblastil.

Glede na navedeno ustavno sodišče ni več pristojno odločati o skladnosti izpodbijanega statutarnega sklepa z ustavo, zakoni in podzakonskimi predpisi.

Ustavno sodišče je sklenilo, kot je navedeno v izreku tega sklepa, na podlagi 7. člena ustavnega zakona za izvedbo ustave Republike Slovenije in 1. alinee drugega odstavka 25. člena zakona o postopku pred Ustavnim sodiščem SRS (Uradni list SRS, št. 39/74 in 28/76).

---

P r e d s e d n i k

dr. Peter Jambrek